# שיר 12#

מִשְׁכָּן בִּלְבָבִי

אֲבָנָיו - רְצוֹנוֹת,

צוּרָתוֹ כְּמַתְכֹּנֶת חַיַּי,

יְסוֹדוֹ - מַכְאוֹבִי,

חִפּוּיוֹ - רְנָנוֹת,

וִידֵי הֶעָמֵל בּוֹ - יָדַי.

מִזְבַּח בְּקֶרֶב

אִשּׁוֹ מְלַחֶכֶת,

רוּחִי שֶׁהִכְנַעְתִּי קִמְעָה.

בֹּקֶר וְעֶרֶב

מִנְחָה מְנֻסֶּכֶת,

בְּיֶזַע, בְּדָם, בְּדִמְעָה.

יוֹמִי מְבֻתָּר,

נִתְחֵי הַשְׁלָמָה

אוֹצְרוֹת שְׁעוֹתַי בְּחֻבָּן.

וְכָל שֶׁנּוֹתַר

מֵעִיד בִּדְמָמָה

נַפְשִׁי שֶׁנָּתַתִּי קָרְבָּן.

# שיר 17#

הם מסרו את הגוף .

אני את הלב, הרצון

הבוער .

הם מסרו את עצמם ,

אני עם עצמי, מי לי, מי ?

ישורר .

וכל העדות והחוקים ,

אני לוקחת ,

בורח ת ,

מוסר ת כל יום מחדש את עצמי - לחיים !

הם מסרו את הנפש ,

אני את הדם, הדמעו ת

והטבע .

הם הלכו ואינם ,

ואני, הנני, מה אני ?

זה הרגע .

וכל הלילות והימים ,

אני שוברת ,

בוחרת ,

מוסרת כל יום מחדש את עצמי - לחיים !